CELEX: C2005/229/18
Language: lt
Date: 2005-09-17 00:00:00
Title: Byla C-286/05 Verwaltungsgerichtshof Baden-Württemberg (Vokietija) 2005 m. birželio 30 d. nutartimi pateiktas prašymas priimti prejudicinį sprendimą byloje Reinhold Haug prieš Land Baden-Württemberg

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/9
            
         
      Verwaltungsgerichtshof Baden-Württemberg (Vokietija) 2005 m. birželio 30 d. nutartimi pateiktas prašymas priimti prejudicinį sprendimą byloje Reinhold Haug prieš Land Baden-Württemberg
   
   (Byla C-286/05)
   (2005/C 229/18)
   Proceso kalba: vokiečių
   
      Verwaltungsgerichtshof Baden-Württemberg (Vokietija) 2005 m. birželio 30 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. liepos 18 d., priimti prejudicinį sprendimą byloje Reinhold Haug prieš Land Baden-Württemberg.
   
      Verwaltungsgerichtshof Baden-Württemberg prašo Teisingumo Teismo atsakyti į šiuos klausimus:
   
               1.
            
            
               Ar Reglamento (EB, Euratomas) Nr. 2988/95 (1) 2 straipsnio 2 dalies antras sakinys taikomas ir tuomet, kai dėl pažeidimo šio reglamento 1 straipsnio 2 dalies prasme galiausiai reikalaujama grąžinti neteisėtai skirtą pagalbą (Reglamento (EB, Euratomas) Nr. 2988/95 4 straipsnio 1 dalis), o neteisėtai suteikta pagalba dėl vėliau įsigaliojusios Bendrijos teisės nuostatos turėtų būti grąžinta mažesnė nei pagal pažeidimo padarymo metu galiojusias Bendrijos teisės nuostatas?
               Jeigu į pirmą klausimą būtų atsakyta teigiamai:
            
         
               2.
            
            
               Ar Reglamento (EB, Euratomas) Nr. 2988/95 2 straipsnio 2 dalies antras sakinys taikomas ir palūkanų mokėjimui reikšmingoms nuostatoms, kai atitinkamam įmonės savininkui nebuvo skirta administracinė nuobauda šio reglamento 5 straipsnio 1 dalies prasme, o tik buvo pareikalauta, kad jis grąžintų neteisėtai gautą pagalbą šio reglamento 4 straipsnio 1 dalies prasme?
            
         
      (1)  OL L 312, p. 1.